Proiectul nr. 1 al Reţelei Europene a Consiliilor Judiciare (RECJ), „Independenţa, responsabilitatea şi calitate în sistemul judiciar-continuare”

[bookmark: _GoBack]Potrivit fișei de proiect şi a planului strategic al RECJ, scopul proiectului îl reprezintă oferirea unui sprijin pentru independenţă, responsabilitate şi calitatea sistemelor judiciare din Europa şi promovarea înţelegerii şi respectului independenţei justiţiei.  Proiectul  urmează a fi derulat în perioada 2017 - 2018 şi este împărțit în două componente: Independenţă şi responsabilitate şi, respectiv, Calitate în sistemul judiciar.
Obiectivele generale ale proiectului vizează: 
1. creşterea nivelului de conştientizare a dificultăților pe care le întâmpină sistemele judiciare;
2.  evaluarea indicatorilor de performanţă;
3.  întocmirea unor planuri de îmbunătăţire la nivel naţional. 

În privinţa primei componente s-au propus trei planuri de acţiune: 
· formarea unor grupuri de dialog în cadrul cărora să discute chestionarul şi rezultatele obținute în urma sondajului;
· validarea indicatorilor de performanţă de către experţi/auditori externi;
· derularea unui sondaj în privinţa asistenților judiciari (lay judges). 
Scopul final este de a stabili planuri de acţiune la nivel naţional pe termen mediu şi lung şi de a îmbunătăți indicatorii de performanţă.
În privinţa componentei referitoare la Calitatea în sistemul judiciar, proiectul îşi propune analiza indicatorilor de performanţă, care urmează să fie aplicați de cât mai multe state membre şi observatori şi organizarea unor dezbateri pentru definirea unei viziuni asupra Calităţii.





